
[bookmark: _8544j5hq02a1]Capitolul I
[bookmark: _nx5vwwp95uro]Prezentare generală 
Art. 1(1) Comuna Gurahonț este:
                  a) persoană juridică de drept public, cu capacitate juridică deplină şi patrimoniu propriu;
                  b) subiect juridic de drept fiscal;
       c) titulară a drepturilor și obligaţiilor ce decurg din contractele privind administrarea bunurilor care aparţin domeniului public și privat al acesteia, precum şi din raporturile cu alte persoane fizice sau juridice, în condițiile legii. 
       (2) Comuna Gurahonț are sediul social în satul Gurahonț, strada Avram Iancu, nr. 29, județul Arad, precum și codul de înregistrare fiscală 3520296.
                  (3) Însemnele specifice ale Comunei Gurahonț(stemă,steag,imn) vor fi cuprinse în anexa nr. 1 la prezentul statut după aprobarea acestora, după caz, prin Hotărârea Guvernului și a Consiliului local.
Art. 2(1) Comuna Gurahonț are reşedinţa în satul Gurahonț, județul Arad. 
(2) Comuna Gurahonț se delimitează din punct de vedere teritorial în județul Arad, şi se află situată în Depresiunea Hălmagiu, la poalele Munților Codru-Moma și Metaliferi, pe cursul superior al Crișului Alb, la o distanță de 100 km față de  Municipiul Arad.
(3) Comuna Gurahonț are în componenţă un număr de 10 localități, toate 10 fiind localități rurale, care sunt amplasate după cum urmează: a) în centrul comunei este satul Gurahonț, reședință de comună; b) în vestul comunei se găseşte satul Bonțești; c) în sud-vestul comunei se găseşte satul Mustești; d) în sudu-estul comunei se găseşte satul Honțișor; e) în nord-vestul comunei se găseşte satul Pescari; f) în nordul comunei se găsesc satele Iosaș, Feniș, Valea Mare, Zimbru și Dulcele. 
(4) Comuna Gurahonț, potrivit legislaţiei privind amenajarea teritoriului naţional, are rangul 3. 
(5) Prezentarea grafică şi descriptivă, respectiv situația statistica este prevăzută în anexa nr. 2 la prezentul statut.
Art. 3(1) Comuna Gurahonț dispune de o reţea hidrografică formată din: râuri şi văi. Cea mai importantă arteră hidrografică este Crișul Alb, care traversează zona și joacă un rol esențial pentru drenajul regiunii și dinamica solurilor.
	Prin comuna Gurahonț curg numeroase pâraie de versant care adună apele din dealuri și munte și se varsă în Crișul Alb. (Menționat în documentele de bonitare a terenurilor locale).
(2) Pe teritoriul Comunei Gurahonț se regăsesc o floră şi faună diverse.
Art. 4(1)  Atestare documentară a localităţilor din comuna Gurahonț
Așezările cele mai vechi sunt atestate încă din secolul al XIV-lea, cu anul 1386, când este menționată pentru prima dată localitatea Gurahonț (reședința de comună). Urmează atestările din secolul al XV-lea:
· În 1439, sunt menționate pentru prima dată satele Mustești și Valea Mare.
· Apoi, în 1441, sunt atestate documentar localitățile Bonțești și Honțișor.
· Ulterior, satul Iosaș este menționat în documente începând cu anul 1486.
Cea mai mare parte a așezărilor rămase sunt atestate în secolul al XVI-lea:
· Anul 1553 marchează prima mențiune documentară pentru satele Feniș, Pescari și Zimbru.
· În fine, localitatea Dulcele este atestată ceva mai târziu, în anul 1561.
Art. 5(1) Conform recensământului efectuat în 2021, populația comunei Gurahonț se ridică la 3.575 locuitori, în scădere față de recensământul anterior din 2011, când se înregistraseră 3.973 de locuitori. Majoritatea locuitorilor sunt români (94.74%). Pentru 4,31% din populație, apartenența etnică nu este cunoscută. Din punct de vedere confesional, majoritatea locuitorilor sunt ortodocși (78.1%), dar există și minorități de baptiști (8,7%) și penticostali (12%). Pentru 1,2% din populație, nu este cunoscută apartenența confesională. 
(2) Aspectele privind numărul populaţiei se actualizează în urma recensământului în vederea respectării dreptului cetăţenilor aparţinând unei minorităţi naţionale de a folosi limba lor maternă în relaţia cu administraţia publică locală și cu serviciile deconcentrate. 
[bookmark: _98f2lsttb2ze]Capitolul II
[bookmark: _magl5mms87fs]Autorităţile administraţiei publice locale 
Art. 6(1) Autorităţile administraţiei publice locale sunt:
a) Consiliul Local al Comunei reprezintă autoritate deliberativă de la nivelul Comunei Gurahonț, judeţul Arad. Consiliul Local al Comunei Gurahonț este format din 13 membri;
b) primarul comunei Gurahonț, județul Arad ca autoritate executivă; 
c) La nivelul comunei Gurahonț, consiliul local a ales un viceprimar. 
(2) Apartenenţa politică a consilierilor locali este următoarea: 
	Nr. crt.
	Nume şi prenume consilier local
	Apartenenţă politică

	1
	DUDAȘ ADRIAN-DANIEL
	PNL

	2
	FLOREA ADRIAN-FLORIN
	PNL

	3
	HANCIU-COȚOI CRISTINA-MARIA
	PNL

	4
	TĂMAȘ VALENTIN AUR
	PNL

	5
	MARTIN LEONTIN-ION
	PNL

	6
	GROZA SIMION ALEXANDRU
	PNL

	7
	BLAJ DANIEL
	PSD

	8
	BRAD CARMEN-DANIELA
	PSD

	9
	MIHUȚA DANIEL MIRCEA
	PSD

	10
	RUS CRISTIAN-IOAN
	PSD

	11
	MARȚIȘ GHIȚĂ DĂNUȚ
	PUSL

	12
	COȚOI IOAN
	PUSL

	13
	COJOCARU GHEORGHE-MIHAI
	FORȚA DREPTEI


(3) Constituirea Consiliului al Comunei Gurahonț s-a constatat prin Ordinul Prefectului Judeţului Arad nr. 737/29.10.2024. 
(4) Componența nominală, perioada/perioadele de exercitare a mandatelor aleşilor locali, precum şi apartenenţa politică a acestora, începând cu anul 1992, sunt prevăzute în anexa nr. 6.b la prezentul statut. 
Art. 7(1) Autoritatea administraţiei publice locale are dreptul de a conferi şi retrage titlul de cetăţean de onoare persoanelor fizice române sau străine al Comunei Gurahonț, județul Arad. 
(2) Autoritatea administraţiei publice locale are dreptul de a conferi certificatul de fiu/fiică al/a Comunei Gurahonț persoanelor fizice române sau străine pentru Comuna Gurahonț, județul Arad. 
(3) Criteriile potrivit cărora autoritatea administraţiei publice locale are dreptul de a conferi și retrage titlul de cetățean de onoare persoanelor fizice române sau străine, precum și procedura aplicabilă pentru acordarea titlului şi certificatului de fiu/fiică al/a comunei Gurahonț, judeţul Arad se regăsesc în anexa nr. 7 la prezentul statut. 
[bookmark: _x7q79v1sgcn6]Capitolul III 
[bookmark: _ah1w2hg2vayb]Căi de comunicații
Art. 8(1) Raza teritorială a Comunei Gurahonț, județul Arad este tranzitată de următoarele rețele de transport, potrivit prevederilor Legii nr. 363/2006 privind aprobarea Planului de amenajare a teritoriului naţional - Secţiunea I - Reţele de transport, cu modificările şi completările ulterioare: a) rețeaua rutieră; b) rețeaua de căi ferate; 
(2) Rețeaua de transport prevăzută la alin. (1) lit. a) este formată, potrivit Ordonantei Guvernului nr. 43/1997 privind regimul drumurilor, republicată, cu modificările şi completările ulterioare, din drumuri de interes național şi drumuri de interes comunal şi poduri, după caz, astfel cum sunt prezentate în anexa nr. 8.a la prezentul statut. 
(3) Rețeaua de transport prevăzută la alin. (1) lit. b), potrivit prevederilor Legii nr. 363/2006, cu modificările ulterioare, cuprinde: linii de cale ferată convenționale, astfel cum sunt prezentate în anexa nr. 8.b la prezentul statut. 
[bookmark: _5r1lpol4qz3j]Capitolul IV 
[bookmark: _ak8j8m6pop38]Principalele instituţii care îşi desfăşoară activitatea pe raza teritorială a Comunei Gurahonț
Art. 9(1) Rețeaua şcolară de la nivelul Comunei Gurahonț, județul Arad potrivit Legii învățământului preuniversitar nr.198/2023, cu modificările şi completările ulterioare, cuprinde numărul total de unități de învăţământ de stat autorizate să funcţioneze. 
(2) Pe raza teritorială a Comunei Gurahonț își desfăşoară activitatea un număr total de 1 unităţi de învăţământ de stat preuniversitar cu personalitate juridică. 
(3) Unităţile de învăţământ şi furnizorii de educaţie prevăzuţi la alin. (1), sunt prezentate în anexa nr. 9 la prezentul statut. 
(4) Comuna Gurahonț, județul Arad susţine unităţile de învăţământ şi furnizorii de educaţie prevăzuţi la alin. (1) potrivit prevederilor Legii nr. 198/2023. 
Art. 10(1) Pe raza teritorială a Comunei Gurahonț, județul Arad se organizează un număr de 1 manifestări culturale. Prin manifestare culturală se au în vedere festivaluri naţionale/internaționale, inițiative culturale publice etc. 
(2) Tipul și denumirea instituţiilor de cultură ori tipul și denumirea manifestărilor culturale se regăsesc în anexa nr. 9 la prezentul statut. 
(3) Comuna Gurahonț, Județul Arad participă la finanţarea manifestărilor culturale de la bugetele locale, din venituri proprii, fonduri externe rambursabile şi nerambursabile, contracte cu terţii, după caz, potrivit legii. 
Art. 11(1) Pe raza teritorială a Comunei Gurahonț, judeţul Arad se asigură următoarele forme de asistenţă medicală, după caz: 
a) asistenţă medicală profilactică și curativă; 
(2) Comuna Gurahonț, județul Arad participă la finanţarea activităţilor de asistenţă de sănătate publică de la bugetele locale, din venituri proprii, fonduri externe rambursabile și nerambursabile, contracte cu terții, după caz, potrivit legii. 
(3) Asistență medicală prevăzută la alin. (1) lit. a) se realizează, dacă este cazul, prin cabinet medical ambulatoriu ale medicului de familie; 
(4) Lista cu numărul şi denumirea unităţilor prin care se asigură asistența medicală sunt prezentate în anexa nr. 9 la prezentul statut.
Art. 12(1) Structurile publice fără personalitate juridică sunt organizate ca unități de asistență socială în cadrul aparatului de specialitate al primarului, ca și compartiment de asistență socială și autoritate tutelara. 
[bookmark: _lakgfah8a45t]Capitolul V
[bookmark: _dixrvk691r1c]Funcţiuni economice ale unităţii administrativ-teritoriale 
Art. 13 Principalele funcțiuni economice, capacităţi de producţie diversificate din sectorul secundar şi terţiar, precum şi din agricultură sunt prevăzute în anexa nr. 10 la prezentul statut. 
[bookmark: _d3y8pdx1pamt]Capitolul VI
[bookmark: _h0wgtminxs10]Bunurile din patrimoniul unităţii administrativ-teritoriale 
Art. 14(1) Patrimoniul Comunei Gurahonț, judeţul Arad este compus din bunurile mobile și imobile care aparţin domeniului public şi domeniului privat al Comunei Gurahonț, precum şi din totalitatea drepturilor şi obligaţiilor cu caracter patrimonial. 
(2) Inventarul bunurilor aflate în patrimoniul Comunei Gurahonț, întocmit prin Hotărârea Consiliului Local nr. 45/22.08.1999 cu modificările aduse prin Hotărârea nr.72/20.09.2001 și atestat prin anexa nr.33 a HG nr.976/2002,  în conformitate cu prevederile art. 289 din Ordonanța de urgenţă a Guvernului nr. 57/2019 privind Codul administrativ, cu modificările şi completările ulterioare, se găseşte în anexa nr. 11 la prezentul statut. 
(3) Inventarul bunurilor aflate în patrimoniul Comunei Gurahonț, județul Arad se actualizează ori de câte ori intervin evenimente de natură juridică şi se publică pe pagina de internet a Comunei Gurahonț în secțiunea dedicată acestui statut. 
[bookmark: _y1qaxoycqcab]Capitolul VII
[bookmark: _w5mp5ixphmxx]Serviciile publice existente 
Art. 15 Serviciile comunitare de utilităţi publice furnizate la nivelul Comunei Gurahonț, Județul Arad sunt: a) serviciul public de alimentare apă; b) serviciul public de salubrizare, furnizat de: Asociația de Dezvoltare Intercomunitară "Parteneriatul pentru managementul deșeurilor Arad”; c) serviciul de transport public furnizat de Asociația De Dezvoltare Intercomunitară De Transport Public Arad.
Art. 16 Transportul şi distribuţia energiei electrice de pe raza teritorială a Comunei Gurahonț, Județul Arad sunt furnizate de S.C. ENEL ENERGIE S.A. 
[bookmark: _152dgc3cbg4r]Capitolul VIII
[bookmark: _c2lmjvd046me]Atribuirea şi schimbarea denumirilor de străzi şi de obiective de interes public local 
Art. 17(1) Comuna Gurahonț, atribuie sau schimbă denumirile de: străzi şi de obiective de interes public local, precum şi pentru obiective şi instituţii de interes local aflate în subordinea sa, cu respectarea prevederilor Ordonantei Guvernului nr. 63/2002 privind atribuirea sau schimbarea de denumiri, aprobată cu modificări prin Legea nr. 48/2003, cu modificările şi completările ulterioare. 
(2) în situaţia în care, prin proiectele de hotărâri ale consiliului local, se propune atribuirea ca denumire a unor nume de personalități ori evenimente istorice, politice, culturale sau de orice altă natură ori schimbarea unor astfel de denumiri, aceste hotărâri vor putea fi adoptate numai după ce au fost analizate şi avizate de comisia de atribuire de denumiri judeţeană, în conformitate cu prevederile Ordonanței Guvernului nr. 63/2002 privind atribuirea sau schimbarea de denumiri, aprobată cu modificări prin Legea nr. 48/2003, cu modificările şi completările ulterioare. 
(3) Schimbarea denumirilor instituţiilor publice şi a obiectivelor de interes judeţean, se face prin avizul consiliului local pe al cărui teritoriu administrativ sunt amplasate instituţiile şi obiectivele în cauză, în conformitate cu prevederile Ordonanței Guvernului nr. 63/2002 privind atribuirea sau schimbarea de denumiri, aprobată cu modificări prin Legea nr. 48/2003, cu modificările şi completările ulterioare. 
[bookmark: _mk2jhj4iyj0a]Capitolul IX
[bookmark: _elyj3wrf3k86]Societatea civilă, respectiv partidele politice, sindicatele, cultele şi organizaţiile 
[bookmark: _yygakn5bf320]neguvernamentale care îşi desfăşoară activitatea în Comuna Gurahonț
Art. 18(1) Comuna Gurahonț, Județul Arad realizează un cadru de cooperare sau asociere cu organizaţii neguvernamentale, asociații și cluburi sportive, instituţii culturale și artistice, organizaţii de tineret, în vederea finanţării şi realizării unor acţiuni sau proiecte care vizează dezvoltarea comunității. 
(2) Comuna Gurahonț, Județul Arad acordă o atenție deosebită proiectelor culturale și educative cu caracter local, regional, național, european și internaţional, care se încadrează în strategia de dezvoltare a unităţii administrativ-teritoriale. 
(3) Comuna Gurahonț, Județul Arad poate acorda finanțări nerambursabile de la bugetul local, în baza Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările şi completările ulterioare. 
(4) Lista cu denumirea principalelor organizaţii neguvernamentale care îşi desfăşoară activitatea pe raza teritorială a Comunei Gurahonț, Județul Arad se regăsește în anexa nr. 12 la prezentul statut. 
Art. 19(1) Pe teritoriul Comunei Gurahonț își desfăşoară activitatea 6 partide politice sau organizaţii aparţinând minorităţilor naționale, înfiinţate în condițiile Legii partidelor politice nr. 14/2003, republicată, cu modificările şi completările ulterioare şi o alianţă politică. 
(2) Lista partidelor politice care își desfăşoară activitatea în Comuna Gurahonț, Judetul Arad se găseşte în anexa nr. 12 la prezentul statut. 
Art. 20(1) în Comuna Gurahonț, județul Arad își desfăşoară activitatea următoarele culte religioase: a) ortodox; b) penticostal; c) baptist. 
(2) Lista cu denumirile lăcaşelor aparținând cultelor religioase prevăzute la alin. (1) se regăseşte în Anexa nr. 12 la prezentul statut. 
[bookmark: _65xaru3gclfn]Capitolul X
[bookmark: _m523fjshznm1]Participare publică 
Art. 21 Populația din comuna Gurahonț, județul Arad este consultată și participă la dezbaterea problemelor de interes local sau judeţean, după caz astfel: a) prin intermediul referendumului local, organizat în condițiile legii; b) prin intermediul adunărilor cetăţeneşti organizate pe sate, sau zone ori străzi; c) prin dezbaterile publice asupra proiectelor de acte administrative; d) prin participarea la şedinţele consiliului local; e) prin alte forme de consultare directă a cetăţenilor, stabilite prin regulamentul de organizare şi funcţionare al consiliului.
Art. 22(1) în funcţie de obiectul referendumului local, modalitatea de organizare şi validare a acestuia se realizează cu respectarea prevederilor Legii nr. 3/2000 privind organizarea şi desfăşurarea referendumului, cu modificările şi completările ulterioare sau ale Ordonanţei de urgenţă a Guvernului nr. 57/2019, cu modificările şi completările ulterioare, după caz. 
(2) Referendumul local se poate organiza în toate satele şi localităţile componente ale comunei sau oraşului ori numai în unele dintre acestea. 
[bookmark: _pi2en3vziik7]Capitolul XI
[bookmark: _8fm3x07jfyfs]Cooperare sau asociere 
Art. 23 Comuna Gurahonț, Județul Arad se asociază sau cooperează, după caz, cu persoane juridice de drept public sau de drept privat române sau străine, în vederea finanțării și realizării în comun a unor acţiuni, lucrări, servicii sau proiecte de interes public local cu respectarea prevederilor art. 89 din Ordonanţa de urgenţă a Guvernului nr. 57/2019, cu modificările şi completările ulterioare.
Art. 24(1) Comuna Gurahonț, Județul Arad aderă la asociații naționale și internaţionale ale autorităţilor administraţiei publice locale, în vederea promovării unor interese comune. 
(2) Lista cu denumirea înfrăţirilor, cooperărilor sau asocierilor încheiate de Comuna Gurahonț, Județul Arad se regăsește în anexa nr. 13 la prezentul statut.
Art. 25 Programele, proiectele sau activitățile, după caz, a căror finanțare se asigură din bugetul local, prin care se promovează/consolidează elemente de identitate locală de natură culturală, istorică, obiceiuri şi/sau tradiţii, se regăsesc în anexa nr. 14 la prezentul statut. 
[bookmark: _qq91x25wi3or]Capitolul XII
[bookmark: _sfimy1ceornf]Dispoziţii tranzitorii şi finale 
Art. 26 Anexele nr. 1-13 fac parte integrantă din prezentul statut, aprobat prin Hotărârea Consiliului Local nr.47/10.06.2026.
Art. 27 Orice modificare care are ca obiect modificarea Statutului Comunei Gurahonț, județul Arad sau a anexelor acestuia se realizează numai prin hotărâre a autorităţii deliberative.
Art. 28 Anexa nr. 11 la prezentul statut se actualizează ori de câte ori intervin evenimente de natură juridică.
Art. 29 Prezentul statut și anexele acestuia, cu excepţia celei prevăzute la art. 28 se actualizează, în funcție de modificările şi completările apărute la nivelul elementelor specifice ale acestora, cel puţin o dată pe an.



Preşedinte de şedinţă                                                                    Contrasemnează 
     Ghiță-Dănuț MARȚIȘ                                                            Secretarul General al Comunei Gurahonț
      								          Cantemir Marius DARĂU

